دستونک
زاھدہ رئیس راجی
زند ارزان بیت، آکبت گران بیت
ما بزانت ایں پہ چے انچو تاوان بیت
درد ءِ تَھت ءِ سرءَ وابءِ تابانی ءَ
آگہیں دل مدامی پریشان بیت
منزل ءِ راہ ءِ دراجی، بشارت نہ دنت
چنچو گام ءِ سرءَ پاد لیٹان بیت
ھرچے پُشتا شُتگ دیمءَ کنزایت پدءَ
تو نزانئے پہ اے باند ءَ ارمان بیت
پہ ھلاھوشی ءَ اُمرءِ گپّہ مَہ جن
اے دگہ کسہ انت چُش نہ درشان بیت
مئے نزانگ کسارا ملامت نہ کنت
شپ ھما جاگہ انت روچ ترّان بیت
یل دئے راجی نوں دردانی راہ ءَ بِہ ریں
انچیں جاھے شُھازایں کہ درمان بیت
۸ ستمبر ۲۰۱۳
٭